Андрея Илиев
Ние сме на всеки километър

chitanka.info

Преди месец се върнах в Ню Йорк. Та там си пътувам с метрото, мисля си за моите неща и изведнъж водачът бие яки спирачки. Абе и там шофьорското племе мамата си трака… Политнах напред и още не спрял в кръшното тяло на млада готина дама, от устата ми се откърти сакралното:

— Мамка ти!…

След като възстанових стабилно вертикалното си положение, пуснах рамото на жената и сконфузено казах:

— Excuse me!

Тя хвана ръката ми, погледна ме нежно в очите и попита на най-чист български:

— И все пак: мамка ти или excuse me?…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.